K O R R A L D U S

Haapsalu,					                                12. september 2012 nr 531

Projekteerimistingimuste kinnitamine 
(Niine tn 1/Uus tn 16, Haapsalu)

Läbi vaadanud taotluse Niine tn 1/Uus tn 16 kinnistul asuva elamu rekonstrueerimise projekteerimistingimuste saamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Niine tn 1/Uus tn 16 kinnistul asuva elamu rekonstrueerimisprojekti projekteerimistingimused nr 23-12 (lisatud).
2.	Korraldus teha teatavaks Ilo Toomile (ilo.toom@elering.ee) korralduse koopia saatmisega e-posti teel.
3.	Korraldus jõustub teatavakstegemisest.

Peeter Vikman
Aselinnapea linnapea ülesannetes				Erko Kalev
				Linnasekretär

Lisa 
Haapsalu Linnavalitsuse 
                                                                                   12.09.2012.a. korraldusele nr 531

PROJEKTERIMITINGIMUSED nr 23-12
ELAMU REKONSTRUEERIMISE EHITUSPROJEKTI KOOSTAMISEKS HOONESTATUD KINNISTULE.

ASUKOHT                       Niine tn 1/Uus tn 16, Haapsalu, Läänemaa
KINNISTU     
katastritunnus:                 18301:007:0270
registriosa number:           127532/1275 
pindala:                             882m2
omanikud:                         Evelin Reinesberg, Eva Kääramees.

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“. Kinnistu asub Uue-Koidula tänavate miljööväärtuslikul alal.
1.3	Kehtiv detailplaneering: Niine tn 1/ Uus tn 16 kinnistul kehtiv detailplaneering puudub.
1.4	Katastriüksuse sihtostarve: elamumaa.
1.5	Krundi üldplaneeringujärgne juhtfunktsioon: pereelamutemaa.
1.6	Kinnistul paiknevate ehitiste loetelu ehitisregistri andmetel: 
-	1892.a. ehitatud elamu (reg nr 105001419
-	1925.a. ehitatud töökoda (reg nr 105001420), esimesel korrusel töökoda, teisel korrusel eluruumid.

2.	Linnaehituslikud ja arhitektuursed nõuded projekteerimiseks
2.1	ÜLDIST: kinnistul paiknevad kaks hoonet: Uue tn äärne ühekorruseline puitelamu ja kahekorruseline krundi sügavuses paralleelselt Niine tänavaga paiknev endine töökoda. Käesolevad tingimused on koostatud kahekorruselise hoone fassaadide ja teise korruse rekonstrueerimiseks.  
2.2	HOONESTUSALA: vt lisa – asendiskeem. Käesolevate tingimuste alusel hoonestusala ei laiendata. 
2.3	KRUNDI LUBATAV SUURIM EHITUSALUNE PIND: olemasolev – 231m2.
2.4	EHITISTE LUBATUD SUURIM KÕRGUS: olemasoleva hoone kõrgus, katuseharja ei tõsteta. Kui projekteeritakse olemasoleva kinnistu piiril asuva  tulemüüri kuju ja kõrguse muutmine, kuulub projekt kooskõlastamisele Uus tn 18/18a kinnistu omanikuga.
2.5	KORRUSTE ARV: kaks.
2.6	KATUSETÜÜP: olemasoleval hoonel on madalakaldeline viilkatus, ühekorruselisel osal madal kaldkatus, millele on lubatud projekteerida rõdu.
2.7	KATUSEKALLE: olemasoleva kaldkatuse võib ümber projekteerida (olemasolevad katuse uugid, veranda jms  jäävad ühtse kaldkatuse alla). Tulemüür säilitatakse. 
2.8	KATUSEKATE: olemasoleva eterniitkatusekatte võib asendada uuega, soovitavalt projekteerida hoonele valtsplekk kate (ka nn pikk paan on lubatud). 
2.9	HARJAJOON/RÄÄSTAJOON: olemasolev, risti Niine tänavaga. 
2.10	AKNAD JA UKSED: avatäidete kuju ja jaotus lahendada projektiga, raamide materjaliks - puit.
2.11	VÄLISVIIMISTLUS:   Kuna olemasoleva hoone välisseinu kavandatakse soojustada, teise korruse lahendust muuta, projekteerida välisviimistluse lahendus (materjalid, värvitoonid). Soovitavad materjalid:  esimese korruse välisseinte  viimistluseks krohv, värv, teise korruse välisseinte viimistluseks värvitud puitlaudis.  
2.12	PIIRDED JA VÄRAVAD: olemasolev amortiseerunud puitpiide asemele projekteerida Niine tänava äärde puitpiire ja – väravad. Piirde kõrgus analoogne krundi Uue tänava poolse piirdega. 
2.13	PARKIMINE: oma kinnistul, vähemalt kaks kohta. 
2.14	HOONE TULEPÜSIVUSKLASS: TP3.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus;
3.2	Kinnistu omanikud.

4.	Insenertehnilised nõuded projekteerimisele
4.1	Kinnistu tehnovõrkude liitumispunktide asukoha muutmisel taotleda võrguvaldajatelt tehnilised tingimused.

5.	Muud nõuded
5.1	Projekt peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Energiatõhususe miinimumnõuded vastavalt MKM 20.12.2007 määrusele nr 258. 
5.3	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.4	Asendiplaan koostada topo-geodeetilisel alusplaanil koos tehnovõrkudega mõõtkavas M1:500. 

Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. Ehitusloa taotlemiseks minimaalne projekti maht: eelprojekt.

Käesolevad tingimused on kehtivad kahe aasta jooksul alates nende kinnitamisest.
Lisa: Niine tn 1/Uus tn 16 asendiskeem 1 lehel